**Ministru kabineta noteikumu projekta „Noteikumi par ūdenstilpju klasifikatoru**”

sākotnējās ietekmes novērtējuma ziņojums (anotācija)

|  |
| --- |
| **I. Kādēļ normatīvais akts ir vajadzīgs** |
| 1. Pamatojums | Ministru kabineta noteikumu projekts (turpmāk – noteikumu projekts) ir izstrādāts saskaņā ar Valsts statistikas likuma 71.pantā doto deleģējumu Ministru kabinetam apstiprināt nacionālās klasifikācijas un klasifikatorus. Atbilstoši Ministru kabineta 2008.gada 26.maija noteikumu Nr.363 „Noteikumi par vienoto ekonomiskās informācijas klasifikācijas sistēmu un tās ieviešanas un lietošanas kārtību” 1.pielikuma 26.punktam Vides aizsardzības un reģionālās aizsardzības ministrija (turpmāk-VARAM) ir atbildīga par ūdenstilpju klasifikatora (turpmāk – klasifikators) izstrādāšanu un uzturēšanu.  |
| 2. Pašreizējā situācija un problēmas | 2002.gada 12.septembrī pieņemtais Ūdens apsaimniekošanas likums nosaka, ka visi virszemes ūdeņu aizsardzības un ar to saistītas apsaimniekošanas pasākumi jāplāno un jāīsteno, un ka to izpilde, efektivitāte un lietderība jākontrolē nevis administratīvajās, bet upju sateces baseinu robežās, jo visā to teritorijā esošie ūdens resursi un to kvalitāte ir cieši saistīti. Atbilstoši Ūdens apsaimniekošanas likumā noteiktajam, Latvijas teritorijā ir noteikti Ventas, Lielupes, Daugavas un Gaujas upju baseinu apgabali, kuriem saskaņā ar likuma prasībām ir jāizstrādā apsaimniekošanas plāni, iekļaujot tajos arī informāciju un datus par ūdensobjektu (tai skaitā par ūdenstilpju) raksturojumu, antropogēnās slodzes uz ūdeņiem novērtējumu un ūdens resursu lietošanas ekonomisko analīzi. Vienotas ūdenstilpju kodu sistēmas lietošana, iesniedzot informāciju valsts statistikas apkopošanai, veidojot valsts statistiku vai apmainoties ar to, kā arī veidojot valsts informācijas sistēmas par tautsaimniecības objektiem, kuri rada vai var radīt ietekmi uz ūdeņu kvalitatīvo vai kvantitatīvo stāvokli, vienkāršos un atvieglos informācijas un datu apkopošanu upju sateces baseinu griezumā. Pašlaik ūdens resursu lietotāji valsts statistikas datu apkopošanai katru gadu iesniedz pārskatu par ūdens resursu lietošanu, kurā ūdens patēriņš un piesārņojuma slodzes tiek norādītas attiecīgiem ūdens saimnieciskiem iecirkņiem, kuri noteikti Ministru kabineta 2010.gada 30.marta noteikumos Nr.318 ["Noteikumi par ūdens saimniecisko iecirkņu klasifikatoru"](http://www.varam.gov.lv/in_site/tools/download.php?file=files/text/Likumd/udens//318_2010.pdf). Ņemot vērā, ka saskaņā ar Ūdens apsaimniekošanas likumā noteikto, Latvijas teritorijā virszemes ūdensobjektus veido ne tikai ūdensteces, bet arī ūdenstilpes (kopskaitā 259 ezeri un dažādas ūdenskrātuves), kas atzītas par nozīmīgiem virszemes ūdens hidrogrāfiskā tīkla elementiem, kā arī to, ka atbilstoši Ministru kabineta 2011.gada 31.maija noteikumiem Nr.418 ["Noteikumi par riska ūdensobjektiem"](http://www.varam.gov.lv/in_site/tools/download.php?file=files/text/Likumd/udens//418_2011.pdf) ir noteikti 63 ezeru riska ūdensobjekti, par kuriem nepieciešams iegūt īpaši detalizētu informāciju par to kvalitāti ietekmējošiem faktoriem un slodzēm, ir nepieciešams strukturēt informāciju ne tikai ūdens saimniecisko iecirkņu griezumā, bet arī ūdenstilpju griezumā. Pieņemot Ministru kabineta noteikumus, šī problēma tiks novērsta. Kopumā klasifikators pašlaik ietver 990 Latvijas teritorijā esošas izvietojuma, lieluma, saimnieciskās izmantošanas un apsaimniekošanas ziņā nozīmīgākās ūdenstilpes (ezerus, ūdenskrātuves, dīķus), kuru platība ir lielāka par 10 hektāriem, tai skaitā upju baseinu apsaimniekošanas plānos izdalītos 259 ūdensobjektus (ūdenstilpes, lielākas par 50 hektāriem). Šo ūdensobjektu kvalitāti un kvantitāti ietekmējošie faktori tiek vērtēti upju baseinu apsaimniekošanas plānos.  |
| 3. Saistītie politikas ietekmes novērtējumi un pētījumi | Projekts šo jomu neskar.  |
| 4. Tiesiskā regulējuma mērķis un būtība | **Noteikumu projekts izstrādāts,** lai nodrošinātu Valsts statistikas likumā doto deleģējumu Ministru kabinetam. Klasifikatora mērķis ir noteikt vienotu ūdenstilpju kodēšanas sistēmu un viennozīmīgi identificēt katru tajā iekļauto ūdenstilpi, lai nodrošinātu ātru un ērtu datu apstrādi datorizētās informācijas sistēmās. Klasifikatora objektus (Latvijas Republikas teritorijā pilnībā vai daļēji ietilpstoši ezeri, ūdenskrātuves un dīķi, kas lielāki par 10 hektāriem) klasificē pēc to atrašanās vietas, ņemot vērā upju baseinu apgabala teritoriju, kurā ūdenstilpe atrodas. Saskaņā ar Ūdens apsaimniekošanas likumu Latvijā ir noteikti četru upju baseinu apgabali – Ventas, Lielupes, Gaujas un Daugavas upju baseinu apgabali, kas, savukārt, iedalās divdesmit mazākos upju lielbaseinos. Ūdenstilpju kodēšanai izmanto piecu ciparu kodu. Pirmie divi cipari (divas decimālās zīmes koda pirmajā un otrajā pozīcijā) norāda ūdenstilpes piederību upju baseinu apgabalā izdalītajam upju lielbaseinam, pārējie trīs cipari (trīs decimālās zīmes koda trešajā līdz piektajā pozīcijā) ir ūdenstilpes nosacītais kārtas numurs attiecīgajā upju lielbaseinā.Ūdenstilpju viennozīmīgai identificēšanai nepietiek ar objekta nosaukumu, jo Latvijā ir daudz vienāda nosaukuma ezeru, tādēļ papildus tiek izmantota informācija par valsts administratīvā iedalījuma vienībām – republikas pilsētu vai novadu(-iem), kurā (-os) atrodas ūdenstilpe. Atšķirībā no reģistra vai datu bāzes izveidošanas mērķiem, klasifikatora uzdevums nav sniegt detalizētu katras ūdenstilpes raksturojumu, tāpēc tajā ir iekļauti tikai tie dati, kas nodrošina viennozīmīgu ūdenstilpju identifikāciju. Klasifikatorā iekļautas ūdenstilpes, kuru platība ir lielāka par 10 hektāriem, neatkarīgi no tā, vai konkrētā ūdenstilpe ir privātpersonu īpašumā vai saskaņā ar atjaunotā Latvijas Republikas 1937.gada Civillikuma I pielikumu noteikta kā publiskā ūdenstilpe.  |
| 5. Projekta izstrādē iesaistītās institūcijas | Projekts šo jomu neskar (skat. 7.punktu) |
| 6. Iemesli, kādēļ netika nodrošināta sabiedrības līdzdalība | Projekts šo jomu neskar  |
| 7. Cita informācija | Lai izpildītu Valsts statistikas likumā doto deleģējumu Ministru kabinetam, Vides ministrija izstrādāto Ministru kabineta noteikumu projektu par ūdenstilpju klasifikatoru jau 2008.gadā 10.jūnijā iesniedza Valsts kancelejā apstiprināšanai Ministru kabinetā. Noteikumu projekts bija izstrādāts, pamatā izmantojot ar vides ministra 2005.gada 30.marta rīkojumu Nr.126 apstiprinātajā Ūdenstilpju klasifikatorā iekļauto informāciju par ūdenstilpju nosaukumiem, tām piešķirtajiem kodiem, ūdenstilpju nosacītā centra ģeogrāfiskajām koordinātām, kā arī informāciju par katrai ūdenstilpei norādīto vietējo pašvaldību (pagastu vai pilsētu), kā arī ņemot vērā izmaiņas Civillikuma I un II pielikumā ietvertajos ezeru nosaukumos, kuras paredzēja Aizsardzības ministrijas izstrādātais likumprojekts „Grozījumi Civillikumā”. Klasifikatorā ietverto ūdenstilpju nosaukumi un klasifikatora objektus raksturojošā informācija 2008.gadā tika saskaņota ar valsts aģentūras „Latvijas ģeotelpiskās informācijas aģentūra” Latvijas Vietvārdu datu bāzē iekļauto ūdenstilpju nosaukumiem. Sakarā ar ieilgušo likumprojekta „Grozījumi Civillikumā” saskaņošanas gaitu Ministru kabineta noteikumu projekts apstiprināšanai netika virzīts. tā kā 2009.gada 17.decembrī Saeimā tika noraidīts Aizsardzības ministrijas likumprojekts „Grozījumi Civillikumā”, pašreizējais noteikumu projekts ir precizēts atbilstoši spēkā esošā Civillikuma I un II pielikuma redakcijai, kā arī valsts aģentūras „Latvijas ģeotelpiskās informācijas aģentūra” uzturētajā Vietvārdu datu bāzē pieejamai informācijai par ūdenstilpju nosaukumiem, ņemot vērā Ministru kabineta 2012.gada 10.janvāra noteikumus Nr.50 „Vietvārdu informācijas noteikumi”. Atbilstoši Valsts statistikas likuma deleģējumam, Ministru kabinets 2010.gada 30.martā ir apstiprinājis Ministru kabineta noteikumus Nr.318 „Noteikumi par ūdens saimniecisko iecirkņu klasifikatoru”.Lai iegūtu iespējami daudzpusīgāku informāciju par visām Latvijas ūdenstilpēm ar mērķi pēc iespējas precīzāk novērtēt ūdenstilpēm un tiem raksturīgajiem biotopiem potenciāli nelabvēlīgas ietekmes, klasifikatorā būtu nepieciešams iekļaut arī citas, mazākas par 10 hektāriem ūdenstilpes. Bet, ņemot vērā, ka Latvijas teritorijā dabīgi vēsturiski izveidojušos ūdenstilpju kopējais skaits novērtēts ap 4000 dažāda veida ūdenstilpju un ka būtu nepieciešams apzināt arī pēdējos gados nozīmīgākās jaunizveidotās mākslīgās ūdenskrātuves un dīķus (kuru platība atsevišķos gadījumos varētu būt arī lielāka par 10 hektāriem), izvērtējot tās gan no saimnieciskā, gan vides aizsardzības aspekta, klasifikatora papildināšana prasītu papildus finansējumu. Turpmākajā periodā VARAM veiks pasākumus ūdenstilpju klasifikatora precizēšanai un papildināšanai, tai skaitā izvērtējot iespējas nākamā ES finanšu plānošanas periodā pieejamā finansējuma piesaistei.  |
| **II. Tiesību akta projekta ietekme uz sabiedrību** |
| 1. Sabiedrības mērķgrupa  | 1.Institūcijas, kuras upju baseinu apsaimniekošanas plānu izstrādei un ieviešanai, kā arī valsts statistikas vajadzībām un saskaņā ar normatīvo aktu prasībām apkopo un sistematizē informāciju par ūdens resursu lietošanu un dažādu saimniecisko darbību ietekmi uz ūdens resursu kvantitāti un kvalitāti: Valsts vides dienests, valsts sabiedrība ar ierobežotu atbildību „Latvijas Vides, ģeoloģijas un meteoroloģijas centrs”;2. Latvijā kopumā ir apmēram 1500 ūdens resursu lietotāji, kuriem saskaņā ar normatīvo aktu prasībām ir jāsaņem atļauja ūdens resursus ietekmējošu darbību veikšanai un jāsniedz valsts statistikas atskaite par ūdens resursu lietošanu.  |
| 2. Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt | Ūdeņu biotopu eksperti, dabas aizsardzības plānu izstrādātāji un lietotāji, upju baseinu apgabalu apsaimniekošanas plānu lietotāji. Šīs sabiedrības grupas īpatsvaru nav iespējams norādīt, jo pašlaik ūdeņu aizsardzības normatīvie akti šai grupai nenosaka tiesiskas saistības attiecībā uz ūdenstilpju kodu lietošanu. Vienlaikus noteikumu projekts neparedz ierobežojumus klasifikatora kodu pielietošanai, tos iespējams izmantot jebkurai sabiedrības grupai, publiskai vai privātai personai specifisku mērķu sasniegšanai, tādējādi veicinot iespējami plašāku klasifikatora praktisko pielietojumu dažādās ar vides aizsardzību saistītās jomās. |
| 3. Tiesiskā regulējuma finansiālā ietekme |  Projekts šo jomu neskar |
| 4. Tiesiskā regulējuma nefinansiālā ietekme | Klasifikatora lietošana tieši neietekmēs sabiedrībai nozīmīgas jomas, tomēr tā izmantošana veicinās dažādu ar ūdeņiem saistītu informācijas sistēmu sadarbību, kas vienkāršos un atvieglos informācijas atrašanu, strukturēšanu un apkopošanu gan tautsaimniecības nozaru, gan atsevišķu ūdensobjektu vai upju sateces baseinu griezumā. Tas ļaus precīzāk novērtēt dažādu saimniecisko darbību atsevišķo vai summāro ietekmi uz ūdeņu stāvokli, lai plānotu pieļaujamās slodzes vai pasākumus nelabvēlīgas ietekmes mazināšanai, izstrādājot plānus un pasākumu programmas upju baseinu apsaimniekošanai. |
| 5. Administratīvās procedūras raksturojums | Projekts šo jomu neskar |
| 6. Administratīvo izmaksu monetārs novērtējums | Projekts šo jomu neskar. |
| 7. Cita informācija | Nav  |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| IV. Tiesību akta projekta ietekme uz spēkā esošo tiesību normu sistēmu |
| 1.Nepieciešamie saistītie tiesību aktu projekti | Pēc Ministru kabineta noteikumu „Noteikumi par ūdenstilpju klasifikatoru” stāšanās spēkā ir nepieciešami grozījumi:1. Ministru kabineta 2003.gada 23.decembra noteikumos Nr.736 ["Noteikumi par ūdens resursu lietošanas atļauju"](http://www.varam.gov.lv/in_site/tools/download.php?file=files/text/Likumd/udens//736_2003gr.pdf);2. Ministru kabineta 2010. gada 30. novembra noteikumos Nr.1082 ["Kārtība, kādā piesakāmas A, B un C kategorijas piesārņojošas darbības un izsniedzamas atļaujas A un B kategorijas piesārņojošo darbību veikšanai"](http://www.varam.gov.lv/in_site/tools/download.php?file=files/text/Likumd/piesarnojums//1082_2010.pdf), jo abos minētajos Ministru kabineta noteikumos ir iekļauta norāde par attiecīga ūdens saimnieciskā iecirkņa koda izmantošanu. Ņemot vērā, ka noteikumu projektā tiek noteikti ūdenstilpēm specifiski kodi, abos Ministru kabineta noteikumos ir jāveic atbilstoši grozījumi.3.Ministru kabineta 2005.gada 27.decembra noteikumos Nr.1014 „Ūdens objektu ekspluatācijas (apsaimniekošanas) noteikumu izstrādāšanas kārtība”, jo minētajos noteikumos ir norāde uz ūdenstilpes koda izmantošanu saskaņā ar Latvijas Vides, ģeoloģijas un meteoroloģijas aģentūras klasifikatoru. Par grozījumu izstrādi ir atbildīga VARAM. Grozījumus ir plānots veikt 2012.gada II pusgadā. |
| 2.Cita informācija | Nav. |

|  |
| --- |
| V. Tiesību akta projekta atbilstība Latvijas Republikas starptautiskajām saistībām |
| Projekts šo jomu neskar. |

|  |
| --- |
| VI. Sabiedrības līdzdalība un šīs līdzdalības rezultāti |
| 1. | Sabiedrības informēšana par projekta izstrādes uzsākšanu | 2012.gada 10.februārī normatīvā akta projekts kopā ar kontaktinformāciju priekšlikumu iesniegšanai ievietots VARAM interneta mājas lapā sadaļā *Normatīvo aktu projekti*: [www.varam.gov.lv](http://www.varam.gov.lv). Par noteikumu projektu priekšlikumi nav saņemti.  |
| 2. | Sabiedrības līdzdalība projekta izstrādē  |  2008.gadā, izstrādājot noteikumu projektu, tas tika izskatīts Vides konsultatīvajā padomē (turpmāk –VKP). Ņemot vērā, ka pēc būtības pašreizējais noteikumu projekts nav mainīts, un pamatā ir veikti precizējumi ūdenstilpju nosaukumiem atbilstoši Civillikuma I un II pielikumam un Vietvārdu datu bāzē iekļautai informācijai, atkārtoti noteikumu projekts VKP netika izskatīts. Papildus par projekta redakciju ir notikušas vairākas konsultācijas ar biedrību „Latvijas ezeri”. |
| 3. | Sabiedrības līdzdalības rezultāti  | Kopumā VKP un biedrība „Latvijas ezeri” noteikumu projektu atbalstīja, vienlaikus vēršot uzmanību, ka turpmāk ūdenstilpju klasifikatoru ir nepieciešams papildināt. VKP un biedrības „Latvijas ezeri” priekšlikumi kopumā tika ņemti vērā, izstrādājot pašreizējo noteikumu projektu un tā anotāciju.  |
| 4. | Saeimas un ekspertu līdzdalība | Konsultācijas ar Saeimas komisiju vai apakškomisiju deputātiem un ekspertiem nav notikušas.  |
| 5. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. Projekta izpildē iesaistītās institūcijas  | Valsts vides dienests, valsts sabiedrība ar ierobežotu atbildību "Latvijas Vides, ģeoloģijas un meteoroloģijas centrs".  |
| 2. Projekta izpildes ietekme uz pārvaldes funkcijām | Projekts šo jomu neskar.Šīs sadaļas 1.punktā minēto institūciju funkcijas un uzdevumi netiek mainīti. |
| 3. Projekta izpildes ietekme uz pārvaldes institucionālo struktūru.Jaunu institūciju izveide | Projekts šo jomu neskar.Jaunu institūciju izveide netiek paredzēta.  |
| 4. Projekta izpildes ietekme uz pārvaldes institucionālo struktūru.Esošu institūciju likvidācija  | Projekts šo jomu neskar.Esošu institūciju likvidācija netiek paredzēta.  |
| 5. Projekta izpildes ietekme uz pārvaldes institucionālo struktūru.Esošu institūciju reorganizācija  | Projekts šo jomu neskar.Esošu institūciju reorganizācija netiek paredzēta.  |
| 6. Cita informācija | Nav  |

Vides aizsardzības un

 reģionālās attīstības ministrs E.Sprūdžs

**Vīza:**

Valsts sekretārs A.Antonovs

24.05.2012. 09:00

1781

R.Rimša

67026903; Ruta.Rimsa@varam.gov.lv